b'\n_START_ARTICLE_\nKladno\n_START_SECTION_\nIstoric\n_START_PARAGRAPH_\nPrimele m\xc4\x83rturii\xc2\xa0scrise ale existen\xc8\x9bei ora\xc8\x99ului Kladno dateaz\xc4\x83 din secolul al XIV-lea. \xc3\x8en 1561 drepturile ora\xc8\x99ului au fost \xc3\xaent\xc4\x83rite. P\xc3\xa2n\xc4\x83 \xc3\xaen 1918, ora\xc8\x99ul a f\xc4\x83cut parte din Imperiul Austriac (partea austriac\xc4\x83 dup\xc4\x83 compromisul austro-ungar din 1867), re\xc8\x99edin\xc8\x9b\xc4\x83 a districtului Kladno, unul din cele 94 de Bezirkshauptmannschaften din Boemia.\n_START_SECTION_\nEconomia\n_START_PARAGRAPH_\nKladno a fost locul istoric de na\xc8\x99tere al industriei grele din Boemia. Ora\xc8\x99ul este de ani de zile sediul uzinei de o\xc8\x9bel Poldi, cel mai mare angajator din regiune. Fabrica \xc3\xaenc\xc4\x83 exist\xc4\x83, dar a fost \xc3\xaemp\xc4\x83r\xc8\x9bit\xc4\x83 \xc3\xaen entit\xc4\x83\xc8\x9bi mai mici, dup\xc4\x83 privatizare \xc8\x99i schimb\xc4\x83ri\xc2\xa0de proprietari. Bazele industriei miniere au fost puse aici \xc3\xaen 1842. Un oficiu po\xc8\x99tal a fost deschis \xc3\xaen 1863. Apropierea de Praga a contribuit la men\xc8\x9binerea unei economii locale stabile, \xc3\xaen ciuda declinului industriei grele \xc3\xaenregistrat\xc2\xa0dup\xc4\x83 pr\xc4\x83bu\xc8\x99irea regimului comunist. O serie de companii din Europa de Vest \xc8\x99i-au stabilit facilit\xc4\x83\xc8\x9bi de\xc2\xa0produc\xc8\x9bie\xc2\xa0la Kladno, inclusiv Quickstep Laminate Floors, Dr. Oetker, NKT cables \xc8\x99i Lego.'